**Waalidiinta qaaliga ah,**

Waxaan idiin soo gudbineeynaa warqad qoraal ah oo muhiim ah oo la xiriirta iskuulka iyo ka maqnaanshaha. Ujeeddada warqaddan waa in la kordhiyo wacyiga ku saabsan maqnaanshaha iskuulka iyo in la xoojiyo wada shaqaynta ka dhaxeeysa guriga iyo iskuulka. Sidan ayaan ku taageeri karnaa ardayda inay ku xirnaadaan iskuulka, waxbarashada iyo badqabka wanaagsan. Ka qaybgalka joogtada ah ee waxbarashada waxay bixisaa fursadaha ugu wanaagsan ee natiijooyinka waxbarashada wanaagsan iyo horumarka bulshada.

Ka maqnaanshaha iskuulka ayaa si walaac leh uga soo kordhay Finland sanado badan. Sidaa darteed, iskuulka wuxuu leeyahay waajib sharci ah oo ah in uu taageero ardayda ku xirnaanshaha iskuulka iyo in uu ka hortago maqnaanshaha. Ku xirnaanshaha iskuulka waxay ka dhigan tahay in ardaygu uu si wanaagsan uu u arko iskuulka oo aay ka go’naato aadista iskuulka. Tani waxay ka dhalataa waayo-aragnimooyinka dareenka xagga ka qaybgalka iskuulka iyo waxbarashada. Sida ku xusan Xeerka Waxbarashada Aasaasiga ah qodobka (26§), iskuulka waa in uu ka hortagaa, la socdaa oo wax ka qabtaa maqnaanshaha. Intaa waxaa dheer, waalidiinta waa in aay hubiyaan in carruurtoodu ay gutaan waajibaadkooda waxbarasho.

Magaalada Tampere iyo degmooyinka ku xeeran, waxaan diyaarinay qorshe taageeraya la socodka joogitaanka iskuulka iyo yareynta maqnaanshaha. Ujeeddadu waa in la taageero ardayda, qoysaska iyo shaqaalaha iskuulka ee ku saabsan ka go'naanshaha waxbarashada iyo ka hortagga iyo hagaajinta maqnaanshaha. Ku xirnaanshaha iskuulka waxaa si fiican loogu taageeraa nolol maalmeedka iskuulka, qayb ka mid ah waxbarashada iyo kulamada maalinlaha ah.

Maqnaanshaha waa khatar weyn oo dhaawici karta waxbarashada iyo badqabka wanaagga. Waa muhiim in si degdeg ah wax looga qabto maqnaanshaha marxaladaha hore si loo yareeyo. Maqnaanshaha badanaa wuxuu noqdaa mid sii socota, iyo 10% maqnaanshaha ayaa tilmaamaya khatarta maqnaanshaha dhibaatooyinka. Sidaa darteed, waa muhiim in wax laga qabto maqnaanshaha marka ay gaaraan heerka 10%.

Waxaa jiri kara sababo badan oo keena maqnaanshaha iyo iskuulka ka maqnaanshaha. Tallaabooyinka taageerada waxaa loo qorsheyn doonaa oo loo fulin doonaa iyadoo loo eegayo sababaha. Calaamadaha ugu horreeya ee maqnaanshaha iskuulka badanaa waxay marka hore ka muuqdaan guriga. Aan wadajir u baadhno xaaladda guriga iyo iskuulka dhexdiisa sababta keeni karta iyo sida looga taageeri karo ardayga iskuulka.

Waxaa jiri kara sababo badan ama isku darka sababo badan oo keena maqnaanshaha, sida:

* Soo daahida soo noqnoqota
* Dhibaatooyinka ka qaybgalka casharada qaarkood
* Dhibaatooyinka ka imaanaya iskuulka maalinta qaarkood ee usbuuca ama wakhti gaar ah
* Calaamadaha jireed sida xanuunka caloosha, madax xanuunka ama lalabo
* Booqashooyinka soo noqnoqda ee kalkaalisada iskuulka
* Badashada oohinta ama kalinimada
* Ka fogaanshaha ama cabsida xaaladaha bulshada ee iskuulka
* Raadinta xaaladaha abaalmarinta ee ka baxsan iskuulka
* Ka fogaanshaha ama dhammeystir la’aanta shaqada iskuulka

Wada shaqaynta waxaan ku heli karnaa xalal iyo caawimaad waxbarashada sida soo socota:

1. **Isgaarsiinta joogtada ah:** Xiriir joogto ah iyo wada hadal xagga waxbarashada ilmahaaga iyo caqabadaha suurtagalka ah. Waxaan ku heshiin karnaa kulammo ama wadahadallo Wilma ama telefoonka.
2. **Ogeysiinta maqnaanshaha:** Fadlan sida ugu dhaqsaha badan u soo sheeg maqnaanshaha ilmahaaga. Sidaas ayaan ula socon karnaa xaaladda oo aannu ku bixin karnaa caawimaadda lagama maarmaanka ah si loo dhamaystiro waajibaadka waxbarasho.
3. **Bixinta caawimaadda:** Haddii ilmahaagu dhibaatooyin ku qabo iskuulka, waxaan si wadajir ah uga wada fekeri karnaa nooca caawimaadda uu u baahan yahay. Tani waxay noqon kartaa fududeeynta iyo qaabeeynta waxbarashada, wadahadal ku caawinta, adeegyada kalkaalisada iskuulka ama cilmi-nafsiga iyo taageerada daryeelka ardayga. Sidoo kale, barista xirfadaha bulshada iyo xirfadaha badqabka wanaagga ee ardayga iyo fasalka oo waxay noqon karaan kuwo faa'iido leh.
4. **Dhiirigelinta iyo taageerada:** Dhiirigeli ilmahaaga inuu si firfircoon uga qaybqaato shaqada iskuulka oo kala hadal dhacdooyinka dhaca maalinta iskuulka. Dabeecad wanaagsan iyo taageerada guriga waxay muhiim u yihiin guusha waxbarashada ilmaha.

Waxaan iskuulka u joognaa in aan caawinno ilmahaaga. Haddii aad qabtid su'aalo ama wax walaac ah, ha ka waaban in aad nala soo xiriirto. Si wadajir ah ayaan u hubin karnaa, in ilmahaaga uu helo waxbarashada iyo caawimaadda ugu wanaagsan. Maalin kasta iskuulka waa muhiim.

Salaan wadashaqeyn leh,

Macallimiinta, kaaliyeyaasha waxbarashada, tababarayaasha iskuulka iyo maamulayaasha iskuulada degmada iyo nawaaxiga magaalada Tampere